Ñehua , ama't e'ñe pocteñ o'ch sapuennoñ ñeñt̃ nepalltenapa' t̃arraña napa' ama't ahuat̃apa' ama es notase't̃e o'ch es sapuen . Ama't t̃e'pa' ama ñeñt̃ecpaye' nequellquënnaso atet̃ . T̃arro'mar ama nemno o'ch huañ att̃o neserrpare'tatenes e'ñe att̃a . E'ñechña nocsheñesha' neserrpare'tatenes e'ñe att̃a . Ñerra'm o'ch huañ att̃o neserrpare'tatenes e'ñe att̃apa' añat̃e' pocte' nenten o'ch nerroma . T̃arro'mar napa' ama nemno ama't eseshapa' o'ch puerratam̃p̃senña ñeñt̃ allo e'ñe nocshena .
